Glamočko polje
<s>Glamočko polje je kraško polje u Bosni i Hercegovini.</s><s>Ime je dobilo po gradu Glamoču.</s><s>Polje se pruža pravcem od sjeverozapada ka jugoistoku, u dužini od oko 45 km.</s><s>Polje je najšire u svom centralnom dijelu na pravcu Glamoč - Podgreda, gdje razdaljina od jednog do drugog oboda polja iznosi 12 km.</s><s>Najuže je između Vidimlija i Osoja gdje su se planinske strane, koje ga uokviruju, približile na samo 700 m.</s>

<s>Sastavljeno je iz Gornjeg i Donjeg polja pri čemu je Gornje polje na nižoj nadmorskoj visini.</s><s>U Gornjem polju se nalaze i dva jezera, Opačićko i Kulogvino jezero.</s><s>Poljem teče rijeka Ribnik.</s><s>U Donjem polju teku dvije riječice, Jaruga i Vrba.</s><s>U kišnom periodu polje je poplavljeno.</s><s>Sredinom Glamočkog polja se uzdižu dva uzvišenja Homar (982 m) i Apin Brijeg (927 m).</s>

<s>Istorija</s>

<s>Zajedno sa Duvanjskim i Livanjskim poljem, u ilirskiom periodu polje pripadalo je plemenu Dalmati, sa jasnom granicom na sjevernim obroncima.</s><s>Na zadnjim izdancima brda uz rub polja i to najčešće na uzdignutim, prirodno zaštićenim i strategijski pogodnim mjestima nalaze se ostaci 34 gradine Krajem XX vijeka gradine su arheološki istraživane.</s>

<s>Rimljani su kroz polje pravili puteve sa putnim stanicama i naseljima.</s>

<s>Na Glamočkom polju postoje 64 nekropole sa 674 stećka nastale u srednjem vijeku.</s>

<s>U toku Drugog svjetskog rata služio je kao aerodrom.</s><s>Tu je poginuo Ivo Lola Ribar.</s>

<s>Turizam 
Uz magistralni put i selo Jakir u mezarju se  nalazi nadgrobni nišan iz 1798. god. – Bašića bašluk.</s><s>Smatra se najmonumentalnijim muslimanskim nadgrobnim spomenikom u Bosni i Hercegovini.</s><s>Visok je 4,7 metara, valjkaste osnovice nepun metar, turban je obima dva metra, a streha mu je 25 centimetara.</s>

<s>Nekoliko stotina metara dalje niz magistralni put, na Gradini, pored današnjeg sela Podgradina, nalazi se kockasti kamen (stećak).</s><s>Stoji na kamenoj podlozi i na samo tri mala kamenčića - piljka, kako kažu mještani.</s><s>Težak je oko tri tone i ne zna se kako je tu postavljen.</s>

<s>Literatura 
 Enciklopedija Jugoslavije (1958), knjiga 3, s. 468-469</s>

<s>Reference</s>

<s>Vanjski linkovi 
 Naselja u Glamočkom polju
Glamočko polje na travelingluck.com</s>

<s>Glamoč
Kraška polja u Bosni i Hercegovini</s>

